Aktuelles
So schön cha's sy
S'ligt mer tief im Härze inne,
ds Zäme-sy im Jodlerchreis.
Darf mit Fründe i ga singe,
fyn es mi dür's Läbe treit.
Im Halbrund schtaa
u d'Tön la gaa,
da blybt mer d'Zyt halt eifach schtaa.
Gmüetlechkeit u fröölech singe,
macht mir ds Härz so offe, wyt.
Schönschti Schtunde tuets mer bringe,
ds Läbe offe vor mer ligt.
Es Lied, e Jutz
u mir im Chutt,
es uf der Wält chuum Schöner's git.
Singe treit mi fein dür's Läbe,
isch's mir doch vo höchschtem Guet.
Myner Liebschte no dernäbe,
es mir d'Wält vollände tuet.
So cha's sy,
für Di u mi -
was wot i denn no mee?
Werner Jenny, im Juni 2023